DECIZIA COMISIEI
din 10 mai 2007
de modificare a anexelor I și II la Decizia 2002/308/CE de stabilire a listelor cu zonele și fermele piscicole autorizate în ceea ce privește septicemia hemoragică virală (SHV) sau necroza hematopoietică infecțioasă (NHI) sau ambele boli
[notificată cu numărul C(2007) 1989]
(Text cu relevanță pentru SEE)
(2007/345/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/67/CEE a Consiliului din 28 ianuarie 1991 privind condițiile de sănătate animală care reglementează introducerea pe piață a animalelor și a produselor de acvacultură (1), în special articolele 5 și 6,
întrucât:
(1)
Decizia 2002/308/CE a Comisiei (2) stabilește listele zonelor autorizate și fermelor piscicole autorizate situate în zone neautorizate, în ceea ce privește anumite boli ale peștilor.
(2)
Germania, Franța și Italia au prezentat documentele justificative în vederea obținerii, pentru anumite ferme situate pe teritoriul lor, a statutului de ferme autorizate situate în zone neautorizate, în ceea ce privește septicemia hemoragică virală (SHV) și necroza hematopoietică infecțioasă (NHI). Documentele furnizate demonstrează că aceste ferme îndeplinesc cerințele articolului 6 din Directiva 91/67/CEE. În consecință, acestea se califică pentru statutul de ferme autorizate situate într-o zonă neautorizată și ar trebui adăugate la lista fermelor autorizate.
(3)
Germania, Franța și Italia au prezentat documentele justificative în vederea obținerii, pentru anumite zone situate pe teritoriul lor, a statutului de zone autorizate, în ceea ce privește SHV și NHI. Documentele furnizate demonstrează că aceste zone îndeplinesc cerințele articolului 5 din Directiva 91/67/CEE. În consecință, acestea se califică pentru statutul de zone autorizate și ar trebui adăugate la lista zonelor autorizate.
(4)
Suedia a prezentat documentele justificative în vederea obținerii, pentru anumite zone litorale situate pe teritoriul său, a statutului de zone autorizate, în ceea ce privește SHV. Documentele furnizate demonstrează că aceste zone îndeplinesc cerințele articolului 5 din Directiva 91/67/CEE. Prin urmare, întregul teritoriu al Suediei trebuie să fie autorizat în ceea ce privește SHV și NHI.
(5)
Germania a notificat prezența NHI într-o zonă considerată anterior indemnă de boala respectivă. Prin urmare, ar trebui ca această zonă să nu mai fie prevăzută de Decizia 2002/308/CE ca fiind indemnă de NHI. Cu toate acestea, după reorganizarea acestei zone, anumite părți ale sale devin indemne de SHV și NHI, în timp ce alte părți trebuie să fie considerate indemne numai de SHV. Lista zonelor autorizate trebuie modificată în consecință.
(6)
Danemarca a adus la cunoștință faptul că o fermă autorizată în ceea ce privește SHV și NHI nu se conformează cerințelor de întreținere pentru a fi considerată indemnă de SHV. Prin urmare, ar trebui ca această fermă să nu mai fie prevăzută ca fiind indemnă de SHV.
(7)
Finlanda a notificat faptul că programul său privind statutul de zone indemne de SHV aprobat prin Decizia 2003/634/CE a Comisiei din 28 august 2003 de aprobare a programelor destinate obținerii statutului de zone autorizate sau de exploatații de creștere autorizate situate în zone neautorizate în ceea ce privește boli ale peștilor precum septicemia hemoragică virală (SHV) și necroza hematopoietică infecțioasă (NHI) (3) a fost finalizat. Documentele furnizate de Finlanda demonstrează că toate zonele litorale de pe teritoriul său, cu excepția zonelor vizate de măsurile speciale de eradicare, se califică pentru statutul de zone autorizate și, prin urmare, trebuie să fie adăugate la lista zonelor autorizate din Decizia 2002/308/CE.
(8)
Italia a notificat faptul că programul privind statutul de zone indemne de SHV și NHI, aprobat prin Decizia 2003/634/CE, a fost finalizat. Această zonă se califică pentru statutul de zonă autorizată și ar trebui adăugată la lista zonelor autorizate.
(9)
Zonele autorizate și fermele autorizate situate în zone neautorizate de pe teritoriul Franței trebuie să fie reorganizate astfel încât să reflecte mai bine geografia și situația administrativă din statul membru respectiv.
(10)
Decizia 2002/308/CE trebuie modificată în consecință.
(11)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Decizia 2002/308/CE se modifică după cum urmează:
1.
Anexa I se înlocuiește cu textul anexei I la prezenta decizie.
2.
Anexa II se înlocuiește cu textul anexei II la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 10 mai 2007.